** Народно читалище „Никола Й. Вапцаров – 1873”**

 Гр. Тутракан 7600, пл. Суворов 2, тел.: 089 350 4322

 e-mail: chitalishte\_tutrakan@abv.bg, [www.tutrakan.chitalishte.org](https://l.facebook.com/l.php?u=http%3A%2F%2Fwww.tutrakan.chitalishte.org%2F&h=ATM-h5dRsatl-JEAzEeSA9fcybd80twSvjz1iggHwzaOe3MFngsgJWff57olDFz7Pvs_aufc04E_cQldc4OmSTlvdbFeV1X147eqYZPOwTx5ux79f_sJTximh0BSMwZzKDmYt5XjOXJ8PDUch-VPWyQ)

**ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ**

**на НЧ „Никола Йонков Вапцаров-1873”, гр. Тутракан**

**през 2020 г.**

**/предложение/**

1. **Роля и функции**

НЧ „Н.Й.Вапцаров-1873”, гр. Тутракан е единственото градско читалище на територията на община Тутракан. Като такова то има ролята и отговорността да бъде новатор, да възприема нови тенденции, да прилага иновативни подходи и предлага нови услуги. Същевременно то има ролята и да предава добри практики и упражнява методическа дейност спрямо другите читалища на територията на общината.

Наша функция е паралелно с това да организираме професионални срещи с представителите на всички читалища на територията на община Тутракан с цел обмяна на информация, нововъведения и опит, обсъждане изпълнението на законови и подзаконови разпоредби, взаимопомощ и споделяне на опит, и не на последно място поддържане на добра колегиална среда както и разработване на съвместни инициативи.

НЧ „Никола Йонков Вапцаров-1873” е сред най-големите по размер на ползваната база, библиотечен фонд, брой на обслужваното население, брой на предлаганите услуги и провеждани мероприятия на територията на област Силистра. За своето 146-годишно съществуване тутраканското читалище е успяло да се развитие и утвърди благодарение на усилията на редица читалищни дейци и ангажимента на местното население. Наша отговорност е да запазим постигнатото и да продължим развитието си чрез постигане на баланс между утвърдени практики, възраждане на традиционни дейности и прилагане на новости съобразно потребностите на гражданите.

Основен приоритет на читалището, съгласно неговия Устав и предвид функцията му на читалище в общински център, е да обслужва местното население, както и населението на съседните села в следните направления:

* Развитие и обогатяване на културния живот, социалната и образователната дейност в гр. Тутракан;
* Съхранение на обичаите и традициите на българския народ;
* Разширяване на знанията на гражданите и приобщаването им към ценностите и постиженията на науката, изкуството и културата;
* Възпитаване и утвърждаване на националното самосъзнание;
* Осигуряване на достъп до информация.
1. **Цели през 2020 г.**

От 2018 г. читалището полага значителни усилия за разнообразяването на предлаганите услуги за обогатяване на образователната дейност и културния живот, приобщаването към постиженията на изкуството и културата, както върху подобряване на достъпа до информация и модернизиране работата на библиотеката с цел утвърждаването й като съвременен информационен център. През 2020 г. ще продължим започнатото.

Чрез задълбочаване на усилията ни в тази посока целим:

* **Привличане на повече деца и млади хора.** Именно тази целева група е особено важна, тъй като тя е изключително застрашена от проблеми като: обездвижване, липса на идентификация – национална и местна, липса на интерес към физическа и културна активност, проблеми при общуването и липса на самоувереност;
* **Привличане на хора в работна възраст.** От практиката ни сме установили наличието на следните проблеми: в града няма разнообразие в предлаганите услуги за оползотворяване на свободното време, затруднен достъп до услугите на библиотеката – отдел възрастни (работно време, отдалеченост от горната част на града), недостатъчно предлагане на услуги, свързани с обучение през целия живот и помощ при боравене със съвременни технологии;
* **Предоставяне на поле за активен живот и изява на хора от третата възраст.** Като проблеми сме установили, че предлагането на възможности за активен живот е недостатъчно. Като твърде малобройни се оценяват и възможностите за публична изява.

За нас е от изключително значение постепенно и устойчиво да постигнем заложените цели, опитвайки се да постигнем възможно най-високо качество.

1. **Дейности за постигане на целите**
	1. **Организационна и стопанска дейност**

Организационната дейност е насочена към създаване на по-добри условия на работа на служителите, самодейците и потребителите на услуги, както и към предоставяне на допълнителни възможности за удовлетворяване потребностите на гражданите. В тази връзка предвиждаме следните дейности:

* + 1. **Човешки ресурси**
* Регулярни срещи на персонала и на ръководителите на форми с цел определяне на текущи и по-съществени проблеми, и намиране решения за отстраняването им;
* Участие в обучения за повишаване квалификацията на служителите и ръководителите на форми, и качеството на работа;
* Използване на възможности за наемане на допълнителен персонал чрез програми, финансирани от държавата и ЕС;
* Провеждане на творческа среща/лагер с участие на максимален брой от самодейците и ръководителите.
	+ 1. **База**
* Предприемане на текущи дребни ремонти за поддържане доброто състояние на базата и подобряване условията за работа, вкл. обновяване на ел.инсталацията (или поне на електрическите табла), тъй като същата не е обновявана от постояването на сградата;
* Текуща поддръжка на оборудването – инсталации, уреди, апаратура и др. с оглед поддържането му в изправност и безопасност при използването му;
* Закупуване на липсващо оборудване за подобряване работата на художествените форми и библиотеката след преценка по-важност и спешност;
* След извършената след много дълго прекъсване инвентаризация ще се установи провеждането на ежегодна инвентаризация. Инвентаризация ще се извършва в края на всяка година.
	1. **Работа с общността**

Читалището е обществена институция, работеща в полза на местната общност. Като такава институция и с оглед покриване критериите за градско читалище НЧ „Н.Й.Вапцаров-1873” има за задача да привлече максимална част от местното население към своята дейност под формата на:

* **Членове;**
* **Участници в различните видове форми;**
* **Потребители на услуги.**

*През 2020 г. ние ще продължим да полагаме особени усилия за изпълнението на тази задача чрез:*

* Целенасочена работа за привличане на нови и активиране на стари членове;
* Разнообразяване на формите чрез откриване и утвърждаване на нови. През есента на 2019г. вече стартираха като нови форми Курс по немски език за начинаещи и Занятия по УШУ /кунг фу.
* Необходимо е закупуване на един нов компютър с по-добри параметри за архивиране на библиотечни документи и работа с библиотечния софтуер.

*Допълнителни усилия за изпълнение на поставената задача ще представляват:*

* Засилено партньорство с други местни институции с отношение към културата, изкуството, културно-историческото наследство, чрез осъществяване на работни срещи, провеждане на съвместни инициативи и мероприятия;
* Подобряване на имиджа на читалището и осведомеността за неговата дейност сред гражданите чрез подобряване на рекламната дейност: повече публикации в местния печат и във фейсбук, както и отделяне на средства за изработване и поддръжка на функционален уебсайт (през 2019 не беше извършено).
	1. **Библиотечна дейност**

Читалищната библиотека е втората по големина на фонда в област Силистра и същевременно според законовите норми трябва да изпълнява функциите на общинска библиотека. Съобразно с това библиотеката чрез двата си отдела – за деца и за възрастни, трябва да съумява да поддържа освен натрупания фонд, но и да го обогатява според интересите на читателите от всички възрасти, да предлага адекватни комуникационно-информационни услуги, да организира мероприятия с цел повишаване интереса към четенето, обучението през целия живот, към основни културни и национални ценности, към науката и новите технологии. Читалищната библиотека трябва да оказва и методична помощ на училищните библиотеки и другите читалищни библиотеки на територията на общината.

*От практиката сме установили наличието на следните проблеми:*

* Липсва съвременна литература, предлагат се твърде малко нови заглавия в отдел Възрастни;
* За много граждани е трудно да стигнат до отдел Възрастни, съответно до детски отдел;
* Компютърната техника, предоставена по проект „Глобални библиотека”, която вече се прехвърля в собственост на читалището, се нуждае от преинсталации, обновявания и подмяна на външни устройства;
* Тъй като читалището няма действащ уебсайт, електронният библиотечен каталог не е достъпен за обществеността;
* Липсва достатъчно информация за услугите, които предлага библиотеката.

*Задачите пред библиотеката за 2020 г. са:*

* Отделяне на по-висок бюджет за закупуване на литература – от бюджета на читалището, от дарения, чрез кандидатстване за безвъзмездно финансиране;
* Привличане на дарения на по-нови и търсени книги;
* Разработване на схема за подобряване достъпността до библиотечните услуги чрез подобряване работата между двата отдела с цел скъсяване на разстоянието до книгата (проведените през 2019г. разговори с институции все още не са довели до резултат);
* Провеждане на мероприятия за насърчаване на четенето сред децата, младежите и възрастните, вкл. съвместни мероприятия с Клуба на местните литературни творци, с училищата и детските градини;
* Отделяне на средства и актуализиране софтуера на компютърната техника за потребители в двата отдела;
* Отделяне на средства и изработване на функционален уебсайт;
* Мерки за подобряване осведомеността на населението: - публикации в местния печат, интернет, мероприятия.
* Продължаване работата по включване на целия библиотечен фонд в библиотечната електронна система (изисква външна подкрепа – доброволци).
* Продължаване на въведената отново годишна инвентаризация.
	1. **Творческа дейност**

Съществена част от читалищната дейност е развиването на любителско художествено творчество, образователни курсове, форми на активност. Читалището с оглед възложените му от закона функции е длъжно да съхранява народното творчество и същевременно да предлага възможности за съвременни форми на творческа активност.

Работата се осъществява в направления фолклор, класика, модерно изкуство, театър, краезнание, физическа активност за здраве.

Към момента в читалището се осъществяват следните дейности:

***ОБРАЗОВАТЕЛНА:***

* Школа по народни танци – ТФ „Дунавска младост” (над 110 деца, 4 възрастови групи);
* Школа за народни танци в детските градини;
* Школа по китара – група „Акустика” (12 деца и младежи);

До Началото на сезон 2019/2020 – Школа за пеене/ ВГ „Щурчета” (формата е прекратена поради прекратяване на занятията от ръководителя)

От сезон 2018/2019 г. се предвижда:

* Курс по немски език за начинаещи

***СПОРТНО-ОБРАЗОВАТЕЛНА:***

От сезон 2019/2020 се провежда УШУ /кунг фу (две възрастови групи, 20 деца)

***ЛЮБИТЕЛСКО ХУДОЖЕСТВЕНО ТВОРЧЕСТВО:***

* Вокална група „Северина” (14 жени);
* Фолклорна група „Детелини” (14 пенсионери);
* Група по съвременни танци “Dance Dreamers” (18 деца, 2 възрастови групи)
* Солисти: Илона Калчева, Радка Георгиева
* Клуб за хора „Добруджа” (над 30 жени в работна възраст, 2 групи);
* Театрален състав „Борис Илиев” (10 души, смесена възраст);

*Основните ни приоритети в творческата дейност са:*

* Продължаване и обогатяване на дейността на съставите и групите;
* Разкриване и утвърждаване на нови форми според търсенето;
* Участие на съставите и групите в местни, регионални, национални и международни форуми;
* Организиране на концерти и по-малки изяви, обучителни курсове и дейности;
* Провеждане на творчески срещи.

За целта планираме провеждането на редица мероприятия, предвидени в Културната програма на НЧ „Н.Й.Вапцаров-1873” за 2020 г.

Същевременно ръководството ще положи усилия, доколкото е възможно за осигуряване на по-доброто обезпечаване на съставите, групите и клубовете със сценични костюми, техническо оборудване, средства за пътувания за участия, закупуване на авторски права и др.

Неделима част от Програмата за развитие е Културният календар на НЧ „Н.Й. Вапцаров-1873”, гр. Тутракан за 2020 г.

08.11.2019 г.

Изготвил: …………………………..

 Лидия Светославова

/секретар/

**КУЛТУРЕН КАЛЕНДАР**

**на НЧ ”Н.Й.Вапцаров-1873”, гр. Тутракан**

**за 2020 г.**

***ЯНУАРИ***

|  |  |  |
| --- | --- | --- |
| **ДАТА** | **СЪБИТИЕ** | **ОТГОВОРНИК** |
| 02.-10.01. | Изложба „Забравените герои на Априлското въстание” в биб-лиотеката по повод 175 г. от рождението на Васил Петлешков | библиотекар ОВ |
| 07.-13.01. | Изложба в библиотеката по повод 210 г. от рождението на Димитър Миладинов и 190 г. от рождението на Константин Миладинов – български възрожденски и просветни дейци | библиотекар ОВ |
| 18.01. | Инициатива съвместно с Клуба на местните литературни дейци по повод 85 г. от рождението на Дамян Дамянов, български поет | Библиотекар ОВ, секретар КМЛТ |
| 31.01.  | Ден на българско кино – Кино-състезание и тематична изложба в библиотеката | Секретар, библиотекар ОВ |
| януари | 235 години от рождението на Якоб Грим | Библиотекар ДО |

***ФЕВРУАРИ***

|  |  |  |
| --- | --- | --- |
| февруари | 100 г. от рождението на Леда Милева | библиотекар ДО |
| февруари | „Велик и безсмъртен” – литературно музикална програма, посве-тена на 147 г. от обесването на Васил Левски – в ДГ „Славянка” | библиотекар ДО |
| 21.02. | Международен ден на майчиния език-открит урок за популяри-зиране на езиковото многообразие в общността | библиотекар ОВ  |
| февруари | „Баба Марта” – творческа работилница – изработване на мартеници | библиотекар ДО |

***МАРТ***

|  |  |  |
| --- | --- | --- |
| 02.03. | Тържествен концерт, посветен на 3-ти март-Национален празник на България  | секретар |
| март | Провеждане на конкурс за рисунка „Магията на книгата”  | библиотекар ДО |
| март | Отбелязване на националния празник с ученици от СУ „Хр. Ботев”  | библиотекар ДО |
| март | Гостуващ театър | секретар  |
| март | Екскурзия в читалището | библиотекар ОВ |
| 21.03. | Световен ден на поезията – мероприятие на Клуба на МЛТ – представяне на нови авторски произведения | библиотекар ОВ, Клуб на МЛТ |
| 25.03. | 130 г. от рождението на Чудомир – големия тъжен хуморист – изразително четене, изложба и рисуване на карикатури | библиотекар ОВ |

***АПРИЛ***

|  |  |  |
| --- | --- | --- |
| април | Международен ден на книгата- Ден на отворените врати на библиотеката ОВ | библиотекар ОВ |
| април | Екскурзия в библиотеката – посещения на деца | библиотекар ДО |
| април | Откриване на Маратон на четенето с детско утро „Андерсенови приказки” - 215 г. от рождението на Х.К. Андерсен | библиотекар ДО |
| април | „Книгата е велика, когато човек умее да я използва” – открит урок | библиотекар ДО |
| април | Народни традиции и обичаи за Великден – мултимедийна презентация за ученици от СУ „Й. Йовков” | библиотекар ДО |
| 29.04. | Световен ден на танца – мини-спектакъл на Школа за съвременни танци  | Ръководител на школата |

***МАЙ***

|  |  |  |
| --- | --- | --- |
| 15.05. | Заключителен концерт ФТФ „Дунавска младост” | Елена Атанасова |
| май | Дни на отворените врати: едногодишен безплатен абонамент за всеки посетител | библиотекар ДО |
| май | „Аз вече чета в библиотеката” – посещение на първокласници | библиотекар ДО |
| май | Открит урок, посветен на творчеството на Валери Петров с уче-ници от начален курс по случай 100 г.от рождението на автора | библиотекар ДО |
| май | „Подари любима книга на библиотеката” | библиотекар ДО |
| 11.05 | Отбелязване на 180 г. от рождението на Хаджи Димитър  | библиотекар ОВ |
| май | Премиера на театрална постановка | р-л ТС, секретар |

***ЮНИ***

|  |  |  |
| --- | --- | --- |
| юни | 170 г. от рождението на Иван Вазов | библиотекар ДО |
| юни | 185 г. от рождението на Антоан дьо Сент-Екзюпери | библиотекар ДО |
| юни | „Приказката и приказкотерапията” - беседа | библиотекар ДО |
| 12.06. | Заключителен концерт на формите при читалището  | С-р, Р-ли школи |
| юни | Театрална постановка – гостуващ театър/кино | секретар |
| юни | Отбелязване на 170 г. от рождението на Иван Вазов – „Патриарх на българската литература” съвместно с КМЛТ | библиотекар в ОВ |

***ЮЛИ***

|  |  |  |
| --- | --- | --- |
| юли | „Лято в библиотеката”  | библиотекар ДО |
| юни | Стаж на ученици от 11 клас | библиотекар ОВ |
| юли | Лятна програма на читалището | С-р, р-ли на школи |
| юли | Фолклорна вечер в рамките на фестивала „Огненият Дунав” | С-р, р-ли на школи |

***АВГУСТ***

|  |  |  |
| --- | --- | --- |
| август | Лятна програма на читалището | С-р, р-ли на школи |
| юли | „Лято в библиотеката”  | библиотекар ДО |

***СЕПТЕМВРИ***

|  |  |  |
| --- | --- | --- |
| 06.09. | Отбелязване 135 г. от Съединението | библиотекар ОВ |
| 19.09. | Надиграване на клубовете за народни танци „Добруджа” | Секретар |
| 30.09. | Изложба на книги на местни дейци на науката и среща с тях (принос към енциклопедията на Исторически музей – Тутракан) | библиотекар ОВ |

***ОКТОМВРИ***

|  |  |  |
| --- | --- | --- |
| октомври | „Седмица на четенето” – съвместни инициативи с училищата и детските градини | библиотекар ДО |
| октомври | 100 г. от рождението на Джани Родари | библиотекар ДО |
| октомври | Отбелязване на:Международно десетилетие за „Вода за устойчиво развитие”, десетилетие на ООН за семейното фермерство и международно десетилетие на пустините и опустиняването (конкурс за есе, снимки и срещи със специалисти)  | библиотекар ОВ |

***НОЕМВРИ***

|  |  |  |
| --- | --- | --- |
| 01.11. | Отбелязване на Деня на будителите | С-р, Р-ли, библиотекар ОВ |
| ноември | „С пламъка на будителите” – литературно утро с ученици от СУ „Й.Йовков” по повод Деня на народните будители | библиотекар ДО |
| ноември  |  185 г. от рождението на Марк Твен | библиотекар ДО |
| ноември | „Децата и пъстрият свят на българските народни приказки” – извънкласно четене | библиотекар ДО |
| ноември | Премиера на театрална постановка | р-л ТС, с-р |

***ДЕКЕМВРИ***

|  |  |  |
| --- | --- | --- |
| 06.12. | Отбелязване на обичая Никулден и Юбилей на ТС „Детелини” и ВГ „Северина” | секретар, р-л на съставите |
| декември | Коледни четения в детските градини | библиотекар ДО |
| декември | Творческо ателие с деца от начален курс | библиотекар ДО |
| 18.12. | Коледен концерт | секретар, ръководители |

08.11.2019 г.

 Изготвил: Лидия Светославова